Jeg har gennem tiden købt mange forskellige ting hos Elgiganten. Alt lige fra Køle- fryseskab, til Surround sound anlæg, til Playstation 3 og senest en bærbar for et par måneder siden.

Og den seneste købs-oplevelse hos Elgiganten i Aalborg viser desværre alt for godt hvordan moralen hos Elgiganten forholder sig.

Jeg købte for nylig en bærbar computer og da min viden herom var begrænset fortalte jeg dette ærligt til ´salgskonsulenten´ (Det kan dog diskuteres om dette er den rette betegnelse for Elgigantens ansatte. For enten er personalet i Elgiganten helt uden kompetencer eller også har de blot valgt at udnytte forbrugere med begrænset viden om et givent produkt, til at sælge en vare de ellers ikke har kunnet afsætte.

Jeg fortalte jeg ønskede en computer jeg kunne bruge til at streame, TV, sport og lignende og derfor skulle være stærk nok til at kunne dette uden nogen problemer. Dog skulle computeren ikke bruges til spil.
´Salgskonsulenten´ fandt herefter to computere som hun anbefalte, og sagde at disse var to muligheder der mødte de krav jeg havde opstillet. Og jeg - blåøjet og godtroende som jeg er - tog denne rådgivning som værende professionel og ærlig. 

Det viste sig desværre, at min beslutning om at vælge Elgiganten til at vejlede og sælge mig et produkt er den største fejl jeg har begået som forbruger.
Min bærbare PC møder på INGEN måde de ønsker og krav jeg tydeligt fremlagde for den ansatte ´salgskonsulent´

Computeren er så dårlig at det ikke engang er muligt at afspille en video fra youtube. Det kan ikke lade sig gøre. Den hakker og skrasler og går i stå. Det samme gør sig gældende for mange andre sider. På nyhedssider går der mange gange et halvt minut før jeg overhovedet kan bladre ned ad siden. (Det er samme problem på andre netværk, dog er det ikke et problem for andre computere på mit netværk. Og hastigheden på internetforbindelsen er testet mange gange og jeg kører 20/20 som jeg betaler for). Jeg har senest fået computeren opdateret til Windows 10 - Dette har ingen effekt haft. Den kører på præcis samme måde som før - Uanvendelig.
Visse sports-nyhedssider har jeg for længst droppet at besøge fra computeren og besøger i dag udelukkende disse sider fra min Iphone. Min bærbare kan simpelthen ikke navigere rundt uden den går i stå og crasher.

Jeg har haft ringet til HP kundeservice for at høre om der måske var en fejl på computeren men fik her at vide af en flink medarbejder at jeg nok desværre var blevet taget ved næsen eller i det mindste rådgivet af en sælger uden nogen form for kompetencer inden for computere. 
HP konsulenten fortalte mig at denne model med nød og næppe kunne anvendes til et lille kontor hvor der blev anvendt word og lignende og ligeledes sende mail fra. Men her stoppede anvendeligheden også. Det var på ingen måde en computer der kunne anvendes til de ting jeg havde forklaret for Elgigantens ´Salgskonsulent´.
Den ansatte hos HP kundeservice rådgav mig simpelthen til at spare sammen og købe en ny når der en gang var luft i økonomien til det og fortalte ligeledes at jeg næste gang var velkommen til at kontakte HP således jeg kunne få en professionel rådgivning.

Jeg har tidligere lavet en anmeldelse på trustpilot af netop dette forløb, dog i lidt kortere træk, hvor Elgiganten var utrolig hurtig til at svare og fortælle hvor ærgeligt dette var osv osv osv, og bad mig henvende mig på en mail da det naturligvis ikke var en del af deres forretningsgrundlag at sælge deres kunder et helt andet produkt end det denne efterspøger.

Men der er stor forskel på hvad Elgiganten siger i det ´offentlige´ forum og hvordan kommunikationen pludselig forholder sig når det ikke længere er noget alle kan se. For da jeg henvendte mig på mail havde tonen pludselig fået en anden lyd og der var nu tale om at jeg skulle prøve at kigge ud i forretningen og så kunne de prøve at se om der var en fejl i computeren osv osv. Men som jeg allerede havde beskrevet havde jeg allerede ÉN gang været ude med computeren hvor "kundeservice" mente det måske var McAfee som var præ-installeret på computeren som gjorde at den ikke fungerede efter hensigten. Elgigantens ´konsulenter/kundeservice´ kunne dog ikke finde ud af at slette dette program selvom de prøvede - igen var kompetencerne åbenbart ikke til det.
Jeg kørte herefter hjem og i løbet af 5 min efter hjemkomst havde jeg selv afinstalleret programmet - sværere var det ikke. Lige lidt hjalp det dog.
Jeg sidder i dag stadig med en PC som på ingen måde fungerer, Den kan ikke afspille nogen form for video eller lyd online uden at hakke og fryse fat og kan kun navigere rundt på helt simple sider uden for mange links og informationer.

JEG VIL GERNE GØRE HELT KLART AT JEG PÅ INGEN MÅDE ØNSKER ELGIGANTEN BESVARER DENNE ANMELDELSE - DE HAR SOM SAGT ALLEREDE ÉN GANG FYRET EN PÆN SMØRE AF HERINDE OVERFOR MIG, SÅ DET SER FINT UD FOR OMVERDENEN. DENNE MULIGHED SER JEG INGEN GRUND TIL DE FÅR IGEN.
HVIS DE DOG STADIG HAR LYST TIL AT PRØVE AT FORKLARE SIG VED HJÆLP AF DERES SÆDVANLIGE LØGNE OG MISVISENDE KOMMENTARER KAN JEG SELVFØLGELIG IKKE AFHOLDE DEM FRA DET - DET ER TRODS ALT EN ANMELDELSE AF DEM OG DE HAR DERFOR SELVFØLGELIG RET TIL DETTE. MEN JEG ØNSKER PÅ INGEN MÅDE NOGEN FORM FOR FREMTIDIG KONTAKT MED ELGIGANTEN, DA DETTE HAR VIST SIG FULDSTÆNDIG NYTTELØST.
JEG HAR FOR LÆNGST ACCEPTERET AT JEG ER BLEVET TAGET VED NÆSEN OG PENGENE JEG HAR SPILDT MÅ JEG BARE SE SOM LÆREPENGE. JEG MÅ BLOT KØBE MIG EN NY COMPUTER NÅR JEG ENGANG FÅR RÅD TIL DET - DETTE BLIVER NATURLIGVIS IKKE HOS ELGIGANTEN ;-)

Men jeg vil helt klart opfordre andre kunder som ikke har 100% kendskab til det produkt de ønsker at købe, at finde et andet sted at lægge deres penge, således de har mulighed for kompetent og ærlig rådgivning. Forhåbentligt kunne denne nye kæde ´Powers´ blive et alternativ.


Slutteligt lige et uddrag af Elgiganten værdigrundlag taget fra deres hjemmeside - Kan trods alt ikke lade være med at smile lidt af dette:)

VISION: AT VÆRE VERDENS MEST KUNDEORIENTEREDE KÆDE

MISSION: AT GØRE VORES KUNDER GLADE VED AT OVERGÅ DERES FORVENTNINGER.

Det er sku lidt sjovt - trods alt:)

Så rådet herfra er klokkeklart. Hold jer fra Elgiganten og kig i stedet andre retninger. Der er masser af ærlige og kompetente elektronik virksomheder i Danmark. Og Elgiganten er IKKE en af dem. Desværre.